In hierdie boek van 240 bladsye bespreek Dr JA Heese die motiewe agter die gebeure by Slagtersnek. Soos CFJ Muller in die Voorwoord aantoon, is die gebeure wat as die Slagtersnekopstand bekend staan vir meer as 'n anderhalfeeu verkeerd vertolk. Op grond van nougesette genealogiese ondersoek toon Dr Heese aan dat '... dit juis van die bekampers van die opstandelinge was, asook van die neutrales, wat later die Afrikaner nasionale bewussyn tydens die Groot Trek bevorder het.'